CELEX: 32007L0031
Language: ro
Date: 2007-05-31 00:00:00
Title: Directiva 2007/31/CE a Comisiei din 31 mai 2007 de modificare a Directivei 91/414/CEE a Consiliului în ceea ce privește extinderea domeniului de utilizare a substanței active fostiazat (Text cu relevanță pentru SEE)

1.6.2007   
            
            
               RO
            
            
               Jurnalul Oficial al Uniunii Europene
            
            
               L 140/44
            
         
      DIRECTIVA 2007/31/CE A COMISIEI
   
   din 31 mai 2007
   de modificare a Directivei 91/414/CEE a Consiliului în ceea ce privește extinderea domeniului de utilizare a substanței active fostiazat
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1) al doilea paragraf a doua liniuță,
   întrucât:
   
               (1)
            
            
               Prin Directiva 2003/84/CE a Comisiei (2), fostiazatul a fost inclus ca substanță activă în anexa I la Directiva 91/414/CEE.
            
         
               (2)
            
            
               Atunci când producătorul substanței fostiazat, ISK Biosciences Europe S.A., a înaintat cererea pentru includerea acesteia în anexă, a furnizat date privind utilizările fostiazatului în combaterea nematozilor care veneau în sprijinul concluziei generale că produsele de protecție a plantelor care conțin fostiazat îndeplinesc cerințele stabilite în articolul 5 alineatul (1) literele (a) și (b) din Directiva 91/414/CEE. Prin urmare, fostiazatul a fost inclus în anexa I la directiva respectivă cu dispoziții specifice care prevăd că statele membre pot autoriza utilizarea acestuia numai ca nematocid.
            
         
               (3)
            
            
               Pe lângă combaterea nematozilor în anumite utilizări în agricultură, notificatorul a solicitat modificarea acestor dispoziții specifice în ceea ce privește combaterea insectelor. În sprijinul acestei extinderi a domeniului de utilizare, notificatorul a furnizat informații suplimentare.
            
         
               (4)
            
            
               Țările de Jos și Regatul Unit au evaluat informațiile și datele furnizate de societate. Aceste state membre au informat Comisia în luna mai și, respectiv, noiembrie 2006 că au ajuns la concluzia că extinderea solicitată privind domeniul de utilizare nu produce alte riscuri în afară de cele deja luate în considerare în dispozițiile specifice privind fostiazatul din anexa I la Directiva 91/414/CEE și în raportul de examinare al Comisiei privind această substanță. Extinderea domeniului de utilizare este cu atât mai justificată cu cât nu privește decât organismele combătute și nu parametrii de aplicare, astfel cum sunt stabiliți în dispozițiile specifice din anexa I la Directiva 91/414/CEE.
            
         
               (5)
            
            
               Prin urmare, modificarea dispozițiilor specifice privind fostiazatul este justificată.
            
         
               (6)
            
            
               Prin urmare, este necesar ca Directiva 91/414/CEE să fie modificată în mod corespunzător.
            
         
               (7)
            
            
               Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică, până la 1 septembrie 2007 cel târziu, actele normative și actele administrative necesare pentru a se conforma prezentei directive. Statele membre comunică fără întârziere Comisiei textele acestor acte, precum și un tabel de corespondență între aceste acte și prezenta directivă.
   Statele membre aplică aceste dispoziții de la 2 septembrie 2007.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.
   
      Adoptată la Bruxelles, 31 mai 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 230, 19.8.1991, p. 1. Directivă, astfel cum a fost modificată ultima dată prin Directiva 2007/25/CE a Comisiei (JO L 106, 24.4.2007, p. 34).
   
      (2)  JO L 247, 30.9.2003, p. 20. Directivă, astfel cum a fost modificată prin Directiva 2004/64/CE (JO L 125, 28.4.2004, p. 42).
   
      ANEXĂ
      În anexa I la Directiva 91/414/CEE, rândul 69 se înlocuiește cu următorul text:
      
         
                     „69
                  
                  
                     Fostiazat
                     Nr. CAS 98886-44-3
                     CIPAC Nr. 585
                  
                  
                     (RS)-S-sec-butil O-etil 2-oxo-1,3-tiazolidin-3-ilfosfonotioat
                  
                  
                     930 g/kg
                  
                  
                     1 ianuarie 2004
                  
                  
                     31 decembrie 2013
                  
                  
                     Pot fi autorizate numai utilizările ca insecticid sau nematocid.
                     În vederea punerii în aplicare a principiilor uniforme din anexa VI, trebuie luate în considerare concluziile raportului de examinare privind fostiazatul, în special apendicele I și II, astfel cum au fost finalizate de Comitetul permanent pentru lanțul alimentar și sănătatea animală la 4 iulie 2003. În cadrul acestei evaluări de ansamblu, statele membre:
                     
                                 —
                              
                              
                                 trebuie să acorde o atenție deosebită protejării apei subterane, în cazurile în care această substanță activă este utilizată în regiuni vulnerabile din punct de vedere al solului și/sau al condițiilor climatice;
                              
                           
                                 —
                              
                              
                                 trebuie să acorde o atenție deosebită protejării păsărilor și mamiferelor sălbatice în special în cazul în care substanța este utilizată în timpul sezonului de împerechere;
                              
                           
                                 —
                              
                              
                                 trebuie să acorde o atenție deosebită protejării organismelor nețintă din sol.
                              
                           Măsurile de reducere a riscurilor trebuie aplicate acolo unde este cazul. Pentru a reduce riscul potențial privind păsările mici, autorizațiile pentru produse trebuie să impună realizarea unui nivel foarte ridicat de încorporare a granulelor în sol.
                     Statele membre trebuie să informeze Comisia în conformitate cu articolul 13 alineatul (5) în privința specificațiilor substanței tehnice așa cum a fost produsă pentru comercializare.”